cyanic-selkie/wikianc huggingface dataset:
ब्रह्मगुप्त
ब्रह्मगुप्त के ऊपर टीका लिखे वाला बिद्वान लोग के मत के अनुसार ऊ वर्तमान राजस्थान के भीनमाल नाँव के जगह के निवासी रहलें।
ब्रह्मगुप्त पहिला अइसन बेकति रहलें जे सुन्ना (जीरो) के साथ गणित (गुणा-भाग) के नियम बतवलें।
कुक्कुर
कुक्कुर केनिडाए कुल के एगो पोसुआ जीव होखेला। कूक्कुर पहिलका अईसन जीव रहे जेकरा पोसल गइल रहे।
मानुस जोरे लाम संबन्ह के चलते ई मानुस के बात बुझ लेवेंलऽसन। एकिनी के बहुते रंग आ आकर मे पाईल जालऽसन।
राष्ट्रीय नागरिक पंजिकरन
राष्ट्रीय नागरिक पंजिकरन चाहे एनआरसी एगो पंजी हऽ जेकरा मे भारत के मय वास्तविक नगरिकन के नाम बाटे। ई पाँजी पहिलका हाली 1951 के जनगनना के बाद बनल रहे। अबहिन असम मे एनआरसी के बदलल जाता आ ऊ लोग के नाम जोड़ल जाता जे 24 मार्च 1971 ले केवनो चुनाओ मे भाग लिहले होखस भा केवनो सरकारी कागज बनवइले होखस, जे 24 मार्च 1971 से पहिले भारत मे हुनकर उपस्तिथि के साबित करी।
रैडिसन ब्लू
रैडिसन ब्लू (रैडिसन SAS) एगो सम्पन्न और पूर्ण सेवा वाला अंतर्राष्ट्रीय होटल चैन ह और इ रैडिसन होटल ब्रांड क अमेरिका के बाहर प्रतिनिधित्व करेला खासकर के यूरोप, अफ्रीका, और  एशिया में। एके कार्लसन रेजिडोर होटल ग्रुप संचालित करेला। दिसंबर 2014 की स्थिति की अनुसार, रैडिसन ब्लू दुनिया भर में  287 होटल क 68,270 कमरा की साथ परिचालन करेला और 102  होटल 23,489 कमरा की साथ बनके तैयार होखे वाला बा।
इतिहास
1960 में रॉयल कोपेनहेगन होटल डेनमार्क में खुलल। जवन की अर्ने जेकब्सन द्वारा SAS अन्तर्राष्ट्रीय होटल खातिर डिजाईन कइल गइल रहे।
रैडिसन SAS 1994 में तब बनल जब SAS इंटरनेशनल होटल्स (SIH) रैडिसन ब्रांड के साथ यूरोप, मध्य पूर्व और अफ्रीका खातिर एगो एकरी संयुक्त ब्रांडिंग पहल में शामिल भइल।
सन 2000 में, रेडिसन SAS आपन सौवां होटल खोललस। 2002 में, रेजिडोर SAS होस्पिटलिटी ब्रांड क शुरुआत कइलस। रैडिसन SAS दुनिया भर में 40 से अधिक देश में आपन 150 से अधिक संपत्ति क संचालन करेला।  2006 की आखिर में,  रेजिडोर SAS  क नांव रेजिडोर होटल ग्रुप भइल, और इ स्टॉकहोल्म स्टॉक एक्सचेंज की जरिए पूंजी जुटावे खातिर सार्वजनिक प्रस्ताव (Intial Public Offering) पेश कइलस।
2008 में, रेजिडोर होटल ग्रुप की पोर्टफोलियो में कुल 55 देश में 360 से अधिक होटल रहे। जब एकर नांव 2009 में बदलाईल, गॉर्डन मक्कीनन, जवन की रेजिडोर ब्रांड क कार्यकारी उपाध्यक्ष रह न, समझव न की, नांव ब्लू, रेजिडोर क नया नांव ढूंढे खातिर कइल गइल अनुसंधान से पसंद भइल बा जवन की परिचित SAS 'ब्लू बॉक्स’ के बदल दिहले की साथ देखले में एगो अंतरो पैदा करे। नाम ब्लू क जनम परियोजना की शीर्षक के रूप में भइल रहे। लेकिन इ जल्दीए स्पष्ट हो गइल की उपलब्ध विकल्प में से इ चुनाव पूरी तरह से प्राकृतिक रहे। इ छोट बा, आसान बा, इ प्रासंगिक बा और हमनी क एके ए तरह से लागू कइले बानी जा की हमनी की पहचान की साथ इ बिना बहुत ज्यादा ताम झाम कइले बगैर एगो आधुनिकता क एहसास जोड़ ता। 20 नवंबर 2015 के, बामाको, माली में रैडिसन होटल में दुगो इस्लामी बंदूकधारी होटल की 170 मेहमानन के बंधक बना लिहन स और ओमें से 20 गो के मार दिहन स। इ आतंकी हमला अल कायदा की सहयोग से अल मोराबिटन नाम क आतंकी समूह कइले रहे।
अप्रैल 2016 में, पहिला रैडिसन ब्लू रिसोर्ट क्रेट, ग्रीस में संचालित भइल।
रैडिसन ब्लू बीच रिसोर्ट, क्रेट मिलाटोस एगो मौजूदा संपत्ति ह, जवन  कि 2016 में नवीनीकरण की बाद रैडिसन ब्लू के तहत फेर से खोलाइल। रिसोर्ट द्वीप के पूर्व में स्थित बा, जवन की मछली पकड़े वाला गाँव मिलाटोस और सीसी से घिरल बा।
संयुक्त राज्य अमेरिका में विस्तार
SAS क संयुक्त राज्य अमेरिका में होटल नाहीं रहे। पहिला रैडिसन ब्लू अमेरिका में, रैडिसन ब्लू एक्वा होटल शिकागो शहर की मध्य में एगो गगनचुंबी इमारत में नवम्बर 2011 में खुलल। दूसरा रैडिसन ब्लू, अमेरिका क रैडिसन ब्लू मॉल, उ 15 मार्च, 2013 के खुलल, ब्लूमिंगटन, मिनेसोटा में, और अमेरिका की मॉल से जुड़ल बा। $ 17 मिलियन की खर्च से नवीनीकरण पूरा होखले की बाद, रेडिसन प्लाजा-वारविक होटल न्यू यॉर्क में 2013 में तीसरा रैडिसन ब्लू बन गइल, और रैडिसन ब्लू वारविक होटल फिलाडेल्फिया की तौर पर ओकर पुनः नामकरण भइल।
मिनियापोलिस क पूर्व रैडिसन प्लाजा होटल क नवीनीकरण क के ओके 2014 में चौथा रैडिसन ब्लू में परिवर्तित क दिहल गइल।
मटर पनीर
गरम मसाला आ टमाटर के ग्रेवी (रसा) एकर बिसेसता होला।
जिंजर होटल
जिंजर इ एगो भारतीय होटल चेन ह, जवने क स्थापना रूट्स कॉरपोरेशन लिमिटेड द्वारा कइल गइल, और इ टाटा ग्रुप क एगो "स्मार्ट बेसिक्स होटल" कहल जाए वाला श्रेणी में नया ब्रांड ह. जून 2004 में पहिला बार ए तरह क निवास स्थान व्हाइटफील्ड, बैंगलोर में खुलल. रूट्स कॉरपोरेशन लिमिटेड इंडियन होटल्स कंपनी लिमिटेड (IHCL) क एगो पूर्ण स्वामित्व वाली सहायक कंपनी ह. IHCL जवन की टाटा समूह क हिस्सा ह, इ भारत में और विदेश में 70 सम्पति और भारत की पर्यटन के क्षेत्र में 100 से अधिक वर्ष की उपस्थिति की साथ इ भारत क सबसे बड़ होटल श्रृंखला ह. शुरू में सन 2004 में इ प्रति रात्री रुपया 999 चार्ज ले, अब एकर प्रति रात्री चार्ज रुपया 2999-3499 के साथ टेक्स अलग से बा.
स्थान
भारत में 34 जिंजर होटल बान स।
जिंजर वर्तमान में अगरतला, अहमदाबाद, बंगलौर, बंगलौर (आईआरआर-डोम्लुर), भुवनेश्वर, चेन्नई, दिल्ली-विवेक विहार, फरीदाबाद, गोवा, गुवाहाटी, इंदौर, जमशेदपुर, मानेसर, मंगलौर, मैसूर, नासिक, पंतनगर, पुणे पिंपरी और वाकड़, पांडिचेरी, सूरत, ठाणे, त्रिवेंद्रम, वडोदरा, मुंबई, मंगलौर, तिरुपुर, जयपुर, नवी मुंबई, नोएडा, चंडीगढ़, विशाखापट्टनम, कटरा, तिरुपति। आवे वाला स्थान: गोवा (मडगांव), ग्रेटर नोएडा।
बाहरी कड़ियाँ
श्रेणी : होटल
बारामुला जिला
बारामूला जिला भारत के जम्मू अउरी काश्मीर राज्य में एगो जिला बाटे। एकर मुख्यालय बारामूला शहर बाटे। एकर कुल रकबा 3329 वर्ग कि॰मी॰ बाटे।
जनसंख्या
साल 2011 के जनगणना के हिसाब से बारामूला जिला के कुल जनसंख्या 10,15,503 बाटे आ जनसंख्या घनत्व 305 बाटे।
बया
बया यासोन चिरइया (अंग्रेज़ी: Baya weaver) एगो गौरइया की साइज क छोटी मुकी चिरई हवे। ई बहुत सुन्दर खतोना बनावे खातिर जानल जाले।
ई पूरा दक्खिनी एशिया आ दक्खिनी पूरबी एशिया में पावल जाले।
झुंझुनू जिला
झुंझुनू जिला भारत के राजस्थान राज्य में एगो जिला बाटे। एकर मुख्यालय झुंझुनूं शहर बाटे। एकर कुल रकबा 5928 वर्ग कि॰मी॰ बाटे।
जनसंख्या
साल 2011 के जनगणना के हिसाब से झुंझुनू जिला के कुल जनसंख्या 2139658 बाटे आ जनसंख्या घनत्व 361 बाटे।
बर्गर किंग
"बर्गर किंग" (Burger King) हैम्बर्गर बेचे वाली एगो अमेरिकी अंतरराष्ट्रीय अंतरराष्ट्रीय फास्टफूड चेन बाटे। एकर मुख्यालय मियामी काउंटी, फ्लोरिडा में बा आ ई कंपनी सन 1954 में इन्स्टाबर्गर किंग (InstaBurger King) के नाँव से खुलल रहल। इन्स्टाबर्गर किंग फ्लोरिडा में बेस वाली एगो रेस्तरां चेन रहे। जब 1954 में एह कंपनी में कुछ फाइनेंसियल समस्या भइल, एकर दू गो फ्रेंचाइज सभ, डेविड एजर्टन आ जेम्स मैकलमोर, एकरा के खरीद लिहली स आ एकर नाँव "बर्गर किंग" रखाइल। अगिला पचास बरिस में एह कंपनी के मलिकाई चार बेर बदलल। सभसे नया, तीन गो समूह - टीपीजी कैपिटल, बेन कैपिटल आ गोल्डमैन सास, के सझियाई में ई कंपनी साल 2002 में आइल। साल 2010 में ब्राजील के थ्रीजी कैपिटल एक कंपनी के बड़ा हिस्सा (स्टेक) खरीद लिहलस। बाद में कनाडा बेस वाली डूनट कंपनी टिम हार्टन्स के साथ बिलय हो गइल।
जेम्स हेडली चेज
जेम्स हेडली चेज (24 दिसंबर 1906 — 6 फरवरी 1985) एगो अंगरेज लेखक रहलें। इनकर जनम नाँव रेने लौज़ ब्रैबाज़न रेमंड (René Lodge Brabazon Raymond) रहल आ ई कई गो लेखकीय उपनांव रखलें जइसे कि जेम्स हेडली चेऽज, '''आर. रेमंड, रेमंड मार्शल, जेम्स एल दोशर्ट आ एंब्रोस ग्रांट'''। एह में से सभसे ढेर परसिद्धि इनके जेम्स हेडली चेज के नाँव से मिलल। चेज दुनिया के सभसे बेहतरीन थ्रिलर लेखक लोग में गिनल जालें आ इनकर लिखल 90 को उपन्यास बाड़ें जेह में से 50 गो पर फिलिम बन चुकल बा आ इनहना के कई भाषा में अनुबाद भइल बा।
अग्निपथ (1990 फिलिम)
अग्निपथ साल 1990 में आइल एगो हिंदी भाषा के फिलिम बा। मुकुल आनंद एह फिलिम के डाइरेक्टर रहलें आ एह फिलिम में मुख्य भूमिका में अमिताभ बच्चन, मिथुन चक्रवर्ती, नीलम आ माधवी के रहल। आजकाल एह फिलिम के एगो क्लासिक मानल जाला हालाँकि, ओह समय में ई बाक्स-ऑफिस पर नाकाम फिलिम रहल। एह फिलिम में एक्टिंग खाती मिथुन के तारीफी भइल आ अमिताभ बच्चन के आलोचना भइल जबकि पुरस्कार दुनो जने के मिलल।
अपलोड
अपलोड करे के मतलब, कंप्यूटर नेटवर्क पर मौजूद कौनों बाहरी (रिमोट) सर्वर भा दुसरे क्लायंट के सिस्टम पर डेटा भेजल हवे, एकरे बाद ऊ रिमोट सर्वर भा दुसरहा क्लायंट ओह डेटा के एगो कॉपी सहेज के रख सके ला। ई डाउनलोड के ठीक उल्टा प्रासेस हवे जेह में दुसरे सिस्टम भा सर्वर से डेटा माँग के रिसीव कइल जाला।
शाही पनीर
एकरा के रोटी, नान आ अउरी भारतीय रोटी, कुल्चा सभ के साथे खाइल जाला। मेन भोजन में ई सब्जी/ तरकारी के रूप में भी इस्तेमाल होला। एकर बिसेसता एकर गाढ़ सुरुआ (ग्रेवी) होला जे मुगलई इस्टाइल में बनावल जाला।
बिहार के संस्कृति
बिहार क संस्कृति भोजपुरी, मैथिली, मगही तथा अंग संस्कृति क मिश्रण कहा सकेला। एइजा नगर तथा गाँव की संस्कृति में ढेर अंतर नाहीं बा। नगरो में भी लोग पारंपरिक रीति-रिवाज क पालन करेला तथा लोगन क मान्यता रुढिवादी बा। हिंदू आ मुस्लिम लोग आपसी सहिष्णुता क परिचय देला लो लेकिन कई अवसर पर इ तनावो क रुप ले लेला। दुनुं समुदाय में विवाह के छोड़ दिहल जा त सामाजिक एवं पारिवारिक मूल्य लगभग समान बा। जैन एवं बौद्ध धर्म क जन्मस्थली होखले की बावजूद एईजा दुनुं धर्म की अनुयाईयन क संख्या कम बा। पटना सहित अन्य शहरन में सिक्ख धर्मावलंबी अच्छा संख्या में बालो।.
पर्व-त्योहार
प्रमुख पर्व में छठ, होली, दिवाली, दशहरा, महाशिवरात्रि, नागपंचमी, मुहर्रम, ईद तथा क्रिसमस एइजा मनावल जाला। सिक्ख लोगन की दसवां गुरु गोबिन्द सिंह जी क जन्म स्थली होखले की कारण पटना में उनकी जयन्ती प भारी श्रद्धार्पण देखे के मिलेला।
खानपान
बिहार अपनी खानपान की विविधता खातिर प्रसिद्ध बा। शाकाहारी तथा मांसाहारी दुनु व्यंजन एइजा की लोगन क पसंद ह। मिठाईयन की विभिन्न किस्म की अलावा अनरसा क गोली, खाजा, मोतीचूर का लड्डू, तिलकुट एईजा क खास पसंद ह। सत्तू, चूड़ा-दही और लिट्टी-चोखा जइसन स्थानीय व्यंजन त एइजा की लोगन क कमजोरी ह। सबेरे नाश्ता में चुडा-दही चाहें पुड़ी-जिलेबी खूब खाईल जाला एइजा। दिन में चावल-दाल-सब्जी फेर रात में रोटी-सब्जी सामान्य भोजन ह।
जातिवाद
जातिवाद बिहार की राजनीति तथा आमजीवन क अभिन्न अंग रहल बा। वर्तमान में त काफी हद ले इ भेदभाव कम हो गइल बा फेर भी चुनाव की समय में जातीय समीकरण एवं जोड़-तोड़ हर जगह लउकेला।
खेलकूद एवं मनोरंजन
भारत के कई और जगहन की नियर क्रिकेट  एहुजा क सर्वाधिक लोकप्रिय खेल ह। एकरी अलावा फुटबॉल, हाकी, टेनिस और गोल्फ भी पसन्द कइल जाला। बिहार का अधिकांश हिस्सा ग्रामीण होखले की कारण पारंपरिक भारतीय खेल जइसे कबड्डी, गिल्ली डंडा, गुल्ली (कंचे) बहुत लोकप्रिय बान स।
बिहार की शहर, कस्बा तथा गाँव में फिल्मन क लोकप्रियता बहुत अधिक बा। मुख्य धारा क हिंदी फिल्मन की अलावा भोजपुरीओ फिल्म आपन धाक जमवले बाड़ी स। मैथिली तथा अन्य स्थानीय सिनेमा भी लोकप्रिय बा। उच्चस्तरीय पसंद वाला लोग नृत्य, नाटकीय मंचन चाहें चित्रकला में आपन योगदान दिहल पसंद करेला लो, वहीं अशिक्षित चाहें अर्धशिक्षित लोग ताश या जुआ खेलके आपन समय काटेला लो।
प्रोग्रामिंग भाषा
प्रोग्रामिंग भाषा एगो औपचारिक भाषा ह जेह मे आदेशन के संग्रह होला जेकरा चलते कुछु परिनाम मिलेला। प्रोग्रामिंग भाषा के कंप्यूटर प्रोग्रामिंग मे एल्गोरिथम लागू करे बदे होखेला।
तीन तलाक
तीन तलाक इस्लाम में, बियाह तूर के अलगा हो जाए के एगो तरीका हवे। एकरे तहत मुसलमान मरद के ई अधिकार होला कि ऊ तीन बेर "तलाक" शब्द कहि के (चाहे मुँहजबानी भा लिख के या फिर नया ज़माना में इलेक्ट्रानिक तरीका से ऐसेमेस या ईमेल से भेज के) अपना मेहरारू से बियाह तूर सके ला। तीन बेर "तलाक" कहे के एह प्रक्रिया में लगभग तीन महीना के समय निश्चित कइल गइल होला जेकरे अंदर समझाव आ सुलह के मोका होला आ एह समय के बाद अंतिम बेर, यानी कि तिसरा बेर तलाक कहल जाय तब बियाह टूट जाला। एह तरीका से बियाह टूटे पर दोबारा ऊ मरद-मेहरारू तबले बियाह ना कर सके ला जबले कि औरत के एक बेर अउरी बियाह आ तलाक बी हो जाय - जेकरा के निकाह हलाला कहल जाला।
भारत में तीन तलाक के चलनसार रूप में से एगो इहो बाटे कि एकही बेर में तीन बेर "तलाक" शब्द कह दिहल जाला आ बियाह टूट जाला। एह तरह के तुरंता तलाक पर कई किसिम के आलोचना कइल जाला आ ई हाल में बिबाद के बिसय रहल बा जेह में भारत सरकार आ सुप्रीमकोर्ट ले मामिला गइल बा। 22 अगस्त 2017 सुप्रीम कोर्ट के एक ठो फैसला में एह तरीका से एक बेर में तीन तलाक के असंबैधानिक घोषित क दिहल गइल।
गोपालकृष्ण गांधी
गोपालकृष्ण देवदास गांधी (जनम 22 अप्रैल 1946) महात्मा गाँधी के पोता आ एगो रिटायर हो चुकल आईएएस अफसर आ डिप्लोमैट बाने। गोपालकृष्ण गांधी साल 2004 से 2009 ले पच्छिम बंगाल के गवर्नर रहलें। भूतपूर्व प्रशासनिक अधिकारी के रूप में ई भारत के परधानमंत्री के सेक्रेटरी के पद तक चहुँपल रहलें। डिप्लोमैट के रूप में गांधी दक्खिन अफिरका आ श्रीलंका में भारत के हाई कमिशनर रह चुकल बाने।
11 जुलाई 2017 के गांधी के नाँव के घोषणा विपक्ष द्वारा भारतीय उप-राष्ट्रपति चुनाव, 2017 के उमेदवार के रूप में कइल गइल। दिल्ली में 18 गो बिपक्षी दल सभ के बैठक में ई फैसला लिहल गइल।
सुरुआती जीवन
महात्मा गाँधी इनके बाबा रहलें आ राजगोपालाचारी इनके नाना रहलें ई देवदास गांधी आ लक्ष्मी गांधी के लड़िका हवें। राजमोहन गांधी इनके बड़ भाई आ स्वर्गीय रामचंद्र गांधी आ तारा भट्टाचारजी (गांधी) इनके छोट भाई-बहिन ह लोग।
गांधी के पढ़ाई सेंट स्टीफंस कालेज, दिल्ली से भइल जहाँ से ई एमए के डिग्री लिहलें।
कैरियर
साल 1968 में गांधी आईएएस अफसर के रूप में चुनल गइलेन आ साल 1985 ले तमिलनाडु काडर में सेवा दिहलें। एकरे बाद ऊ भारत के उपराष्ट्रपति के सक्रेटरी (1985 - 1987), आ भारत के राष्ट्रपति के ज्वाइंट सेक्रेटरी (1987 - 1992) रहलें।
वर्तमान में गांधी, अशोक विश्वविद्यालय में इतिहास आ राजनीतिशास्त्र के प्रोफ़ेसर के रूप में पढ़ावत बाने।
बाबा धाम
हिंदू कथा सभ के मोताबिक रावण शंकर जी के खुस करे खातिर आ बरदान पावे खातिर लमहर तपस्या के बाद आपन दसो मूँड़ी काटि के चढ़ा दिहलें जेकरा बाद शंकर जी प्रगट भइलें आ खुस हो के उनके वापिस जिया दिहलें। शिव जी एगो बैद के रूप में रावण के मूँड़ी जोड़लें, एही कारन उनके एह रूप के बैद्यनाथ कहल जाला।
हर साल सावन के महीना में इहाँ सावनी मेला लागे ला आ काँवरिया लोग गंगा जी से जल ले के पैदल जतरा क के इहाँ आ के मंदिर में जल चढ़ावे ला।
सौर समय
आसमान में सूरज के अवस्थिति के आधार पर समय के चले के लेखा जोखा के सौर्य समय कहल जायेला। सौर्य समय कि मुलभुत इकाई दिन होखेला। दु तरह के सौर्य समय आभासी सौर्य समय (सूरज के भांप के समय मालूम करल) आ सौर्य समय (घड़ी के आधार पर) बा।
परिचय
एगो लमहर स्तम्भ खम्भा जमीन पर कउनो घाम वाला दिन में क्षेत्रीय समय दुपहर 12:00 बजे खड़ कइला पर; छाँह उत्तर या दक्खिन ओर लउकेला (आ चाहे ना लउकेला जब सूरज सीधा कपार पर होखे) अगिला दिन ठीक 12:00 बजे छाँह फेर से ओहि स्थिति में लउकेला, अइसन लागेला जैसे सूरज 360 डिग्री अर्ध-वृत्त में धुरी के चक्कर कटेला। जब सूरज 15 डिग्री आगे बढ़ेला (वृत्त के 1/24 भाग), त उ समय ठिक समय 13:00 होखि; आ 15 डिग्री अउर आगे बढ़ला पर समय ठिक 14:00 होखि।
परेशानी इ बा कि सितम्बर में सूरज कम देर तक रहेला (जइसन कि एगो विशुद्ध घड़ी से मापल गइल बा) आ जब सूरज के परिक्रमा के दिसम्बर में मापल जायेला त 24 घंटा के समय में 21 सेकण्ड की कमी या 29 सेकण्ड कि अधिक्ता हो सकत बा। जैसन कि इक्वेशन ऑफ़ टाइम लेख में कहल गइल बा, कि अइसन इ खातिर होला काहे कि पृथ्वी के भ्रमण-पथ विकेन्द्रित बा। (उदाहरणार्थ: पृथ्वी के परिक्रमा-पथ पूर्णतः गोल नइखे, माने कि सूरज से पृथ्वी के दुरी हर जगह बराबर नइखे) आ पृथ्वी की धुरी आपन परिक्रमा-पथ पर सीधा नइखे (ग्रह कि तिरछापन)
इ से प्रभाव इ पड़ेला कि लगातार एक समान चले वाली घड़ी सूरज के अनुसरण नइखे कर सकत, बल्कि इ सिर्फ एक "मानक सूरज" कि अनुसरण कर सकेला जवन एक समान बराबर दर से चलेला जवन असली सूरज के सालाना औसत दर पर चलेला। इ "मानक सौर्य समय" ह जवन एक सदी से अगिला सदी तक पूर्णतः बराबर रूप से चलेला लेकिन कई उद्देश्यन खातिर इ बहुत हद तक ठीक बा। वर्तमान में एक मानक सौर्य दिन लगभ 86,400.002 SI सेकण्ड होखेला।
पूर्वी सिक्किम जिला
पूर्वी सिक्किम जिला भारत के सिक्किम राज्य में एगो जिला बाटे। एकर मुख्यालय गंगटोक शहर बाटे। एकर कुल रकबा 954 वर्ग कि॰मी॰ बाटे।
फूल और काँटे
फूल और काँटे 1991 में आइल एगो हिंदी-भाषा के फिलिम रहल। एह फिलिम के डाइरेक्टर कुकू कोहली रहलें आ फिलिम में मुख्य भूमिका में अजय देवगन आ मधु रहल लोग। ई फिलिम अपना समय में सुपर हिट फिलिम रहल।
पूर्वी सिक्किम जिला
जनसंख्या
साल 2011 के जनगणना के हिसाब से पूर्वी सिक्किम जिला के कुल जनसंख्या 281293 बाटे आ जनसंख्या घनत्व 295 बाटे।
धनगढ़ीमाई
धनगढ़ीमाई नगरपालिका, नेपाल के सिराहा जिला में एगो नगरपालिका बा। ई नगरपालिका में 14 गो वार्ड बा। एह नगरपालिका के कुल जनसंख्या 47,449 बा आ क्षेत्रफल159.51 वर्गकिलोमीटर बाटे।
नेपाल में नेपालके नया 744 स्थानीय प्रशासनिक इकाई लागू भइला के बाद से सिराहा जिला के पहिले के भवानीपुर, हनुमाननगर प्रध, फुल्कहाकट्टी, अयोध्यानगर, धनगढ़ी आ विष्णुपुरकट्टी गाँव विकास समिति सभ के मिला के धनगढ़ीमाई नगरपालिका बनल ह।
एकर केंद्र पहिले के धनगढ़ी गाविस के कार्यालय मे राखल गइल बा। एह नगरपालिका के उत्तर मे उदयपुर जिला दक्खिन मे सुखीपुर नगरपालिका, लक्ष्मीपुर पतारी गांवपालिका पुरब मे लहान नगरपालिका आ पश्चिम मे गोलबजार नगरपालिका बाड़ें।
पिज़्ज़ा हट
पिज़्ज़ा हट (कॉर्पोरेट शब्दावली में जिसे पिज़्ज़ा हट, इंक. कहा जाता है) एक अमेरिकन रेस्तरां चेन और अंतर्राष्ट्रीय फ्रेंचाइज़ है जो पिज़्ज़ा के विभिन्न स्टाइल उपलब्ध कराता है। साथ ही, इसमें पिज़्ज़ा के अलावा कुछ अन्य उप-व्यंजन जैसे पास्ता, बफलो विंग, ब्रेडस्टिक और गार्लिक ब्रेड की भी व्यवस्था होती है।
बड़गाम जिला
बड़गाम जिला भारत के जम्मू अउरी काश्मीर राज्य में एगो जिला बाटे। एकर मुख्यालय बड़गाम शहर बाटे। एकर कुल रकबा 1406 वर्ग कि॰मी॰ बाटे।
जनसंख्या
साल 2011 के जनगणना के हिसाब से बड़गाम जिला के कुल जनसंख्या 735753 बाटे आ जनसंख्या घनत्व 537 बाटे।
मार्गरेट एटवुड
मार्गरेट एटवुड (जनम 18 नवंबर 1939) एगो कनाडाई लेखिका आ समालोचक बाड़ी। कविता, निबंध आ उपन्यास लिखे वाली एटवुड पर्यावरण एक्टिविस्ट भी बाड़ी। इनके परसिद्ध मान बुकर प्राइज दिहल जा चुकल बा।
सुष्मिता सेन
सुष्मिता सेन एक ठो भारतीय फिलिम ऐक्ट्रेस बाड़ी।
डार्क वेब
डार्क वेब (dark web) (डार्क माने करिया, अन्हार, जवन अन्हार में होखे, मने कि छिपल) वल्ड वाइड वेब के अइसन सामग्री हऽ जे डार्क नेटवर्क सभ पर मौजूद होला, मने कि अइसन नेटवर्क सभ जिनहना ले पहुँचे खाती कौनों खास सॉफ्टवेयर, कन्फिगरेशन भा पासवर्ड नियर कौनों पहिचान के जरूरत होखे। डार्क वेब जवन बा, डीप वेब के एगो छोटहन हिस्सा हवे जबकि डीप वेब में अइसन सगरी चीज आ जाला जे सर्च इंजन द्वारा इंडेक्स न होखत होखे। हालाँकि, इहो देख के मिले का कि अक्सरहा डीप वेब खाती लोग गलती से डार्क वेब शबद के इस्तमाल करे ला।
जमुना (बहुअर्थी)
जमुना शब्द के निचे दिहल कई अरथ हो सकेला:
भीमराव अंबेडकर
भीमराव रामजी अंबेडकर (मराठी: भीमराव रामजी आंबेडकर; 14 अप्रैल 1891 – 6 दिसंबर 1956), जिनके बाबासाहेब अंबेडकर के नाँव से भी जानल जाला, एक ठो भारतीय कानूनबिद, अर्थशास्त्री, राजनीतिग्य आ समाज सुधारक रहलें। दलित (अछूत) लोग के साथे होखे वाला सामाजिक भेदभाव के खिलाफ आंदोलन कइलेन आ औरतन आ मजूरन के हक खातिर काम कइलेन। ऊ आजाद भारत के पहिला कानून मंत्री रहलें आ भारतीय संबिधान के ड्राफ्ट कमेटी के चेयरमैन रहलें आ संबिधान के निर्माण में प्रमुख भूमिका अदा कइलें। बाबासाहब आंबेडकर आधुनिक भारत के पिता के रुप में दुनिया में प्रसिद्ध भइल।
अंबेडकर बहुत तेज बिद्यार्थी रहले आ कोलंबिया इन्वर्सिटी आ लंदन स्कूल ऑफ इकोनॉमिक्स से डाक्टर के डिग्री हासिल कइलेन। कानून, अर्थशास्त्र आ राजनीति बिज्ञान के बिद्वान के रूप में उनके धाक जम गइल रहल। अपना सुरुआती कैरियर में ऊ अर्थशास्त्री, प्रोफेसर आ वकील रहलें। बाद में राजनीति में सक्रिय रूप से हिस्सा लिहलें; भारत के आजादी के संघर्ष में परचार, आंदोलन आ निर्णायक फैसला लेवे में योगदान कइलेन आ आजाद भारत के स्वरुप निर्धारित करे में महत्व के भूमिका निभवलें। 1956 में बौद्ध धरम अपना लिहलें जेकरा बाद दलितन के बौद्ध धर्म में ब्यापक धर्मांतरण भइल।
निधन के बाद, 1990 में, इनके भारत के सभसे बड़ नागरिक सम्मान "भारत रत्न" दिहल गइल। अंबेडकर के विरासत राजनीति, समाज सुधार आ पापुलर कल्चर में कई प्रकार से अभिन ले भी महत्वपूर्ण बनल बाटे आ भारतीय संस्कृति आ समाज में आपन स्थान रखत बा।
दीदारगंज यक्षी
दीदारगंज यक्षी के मौर्य कला के सभसे नीमन उदाहरन मानल जाला । हेकरा दूसरका सतबदी इशा पूर्व के मानल जाला।
छठ
नाहन, बरत आ अरघा दिहल एह पूजा के मुख्य कार्यक्रम होला। जघह के हिसाब से, पानी के कवनों अस्थान, नद्दी-पोखरा के घाट पर मुख्य पूजा आ अरघा संपन्न होला। बिसेस परसाद के रूप में कई किसिम के फल आ खास तरीका से बनावल पकवान ठेकुआ होला जेकरा के माटी के चूल्हा पर पकावल जाला। नया सूप आ डाली में बिबिध किसिम के फल रख के घाट पर ले जाइल जाला। ओहिजा, ई सब सामग्री माटी के बेदी पर सजावल जाले, दिया अगरबत्ती बारल जाला आ कर्हियाइ भर पानी में ऊखि गाड़ल जाला जेह पर साड़ी चढ़ावल जाले। मेहरारू लोग पानी में खड़ा हो के डूबत सुरुज के पहिला अर्घा आ अगिला दिने फिर दोबारा ओही जे जा के उगत सुरुज के अरघा देला लो।
भारत के बिहार, झारखंड, पूर्वांचल आ नेपाल के मधेस इलाका में, आ जहाँ-जहाँ एह क्षेत्र के लोग पहुँचल बा, धूमधाम से मनावल जाला। बिहार, झारखंड आ पूरबी उतर प्रदेश अउरी नेपाल के मधेस एह परब के मुख्य इलाका हवे। एह क्षेत्र में ई तिहुआर बहुत धूमधाम से मनावल जाला आ नदी किनारे घाट सभ पर एकरे खाती बिसेस तइयारी होले। एह मुख्य इलाका के अलावा, बंगाल, आसाम, दिल्ली, मुंबई, बंगलौर आ बाकी पूरा भारत में जहाँ-जहाँ एक क्षेत्र के लोग निवास करत बा, परंपरागत रूप से ई परब मनावे ला। भारत आ नेपाल के अलावा अउरी कई देसन में एह तिहुआर के मनावल जाला।
सनम बेवफ़ा
सनम बेवफ़ा साल 1991 में आइल एगो फिलिम बा। एकर निर्माता आ निर्देशक सावन कुमार टक रहलें। फिलिम में मुख्य भूमिका में सलमान खान, चांदनी डैनी डैन्जोपा आ प्राण रहे लोग। फिलिम एगो प्रेम कहानी रहल।
छठ
नाँव
छठ भा छठि (संस्कृत: षष्ठी) के शाब्दिक अरथ हवे महीना के छठईं तिथी। ई तिथि हिंदू धर्म में सुरुज भगवान के पूजा खाती बिसेस महत्व के मानल जाले। एही तिथी के ई परब मनावल जाए के कारन एकर नावें छठ परब भा छठ पूजा हो गइल बा। हालाँकि, छठ सुरुज भगवान के पूजा के तिहुआर हवे, छठि शब्द, जवन तिथी खाती इस्तेमाल होला, स्त्रीलिंग होखे के कारन, पूजा के छठ माई के पूजा के रूप में भी कल्पित कइल जाला। कातिक के अँजोर के छठईं तिथी के मनावल जाए वाला एह परब के डाला छठ भी कहल जाला। डाला भा डाल, बाँस के बनावल बड़हन आकार के दउरा के कहल जाला जबकि छोट रूप के डाली भा डलिया कहल जाला। नया डाला, जवना के एह पूजा में बिसेस महत्त्व होला, में पूजा के सामग्री आ फल-नरियर-परसाद वगैरह चीज घाट पर रख के चढ़ावे के परंपरा के डाला चढ़ावल भी कहल जाला आ एह चढ़ावा के एह तिहुआर में बिसेस अस्थान होखे के तिहुआर के डाला छठ कहल जाला।
समय
चंद्रमा आधारित हिंदू पतरा में छठ तिथी हर महीना के अन्हार-अँजोर दुनों पाख में पड़े ले। एह तिथी के सुरुज देवता के पूजा खाती बिसेस महत्व के मानल जाला। हप्ता के दिन सभ में अतवार के, आ सताइस गो नक्षत्र सभ में अदरा नक्षत्र के सुरुज भगवान के पूजा के बिसेस महत्व हवे, ओही तरीका से तिथी सभ में छठईं तिथी के सुरुज के पूजा खाती निश्चित कइल गइल बा आ हर महीना के छठई तिथि के सूर्य षष्ठी के नाँव से भी जानल जाला। एह हर महिन्ना परे वाला छठ सभ में भी दू गो, चइत आ कातिक महीना के अँजोर पाख के छठ, के खास महत्व दिहल जाला। चइत वाली छठ के चइती छठ कहल जाला जबकि सभसे धूमधाम से आ ब्यापक रूप से मनावल जाए वाला परब कातिक महीना वाला हवे।
मान्यता
छठ के पूजा कब सुरू भइल आ काहें सुरू भइल एकरे बारे में कई गो कथा आ मान्यता चलन में बाड़ी सऽ। कथा सभ बतावल जालीं कि, सुकन्या नाँव के औरत सूर्य के पूजा कइले रहली जेकरे बाद से ई बरत छठ के रूप में मनावल जाए लागल। कृष्ण के बेटा साम्ब के शापित हो के कोढ़ के रोगी हो जाए के बाद सुरुज देवता के पूजा करे के उल्लेख भी मिले ला। महाभारत के हवाला दे के द्रौपदी के छठ ब्रत रहे के बात कहल जाले आ कुछ जगह कर्ण द्वारा एह पूजा के सुरू करे के बात कहल जाला। रामकथा में सीता द्वारा राम के राज्याभिषेक के बाद भइल दीपावली के बाद छठ के सुरुज भगवान के आराधना करे के बात बतावल जाला।
एगो अन्य कथा मिले ले जेह में एह बरत के देवी छठी मइया के पूजा के बिबरन मिले ला। एह कथा में बतावल गइल बा कि प्रियव्रत मनु, पहिला मनु रहलें जे महर्षि कश्यप के सलाह अनुसार पुत्रेष्टि जग्य कइलेन। एह जगि के बाद उनके पुत्र भइल बाकी मुर्दा पैदा भइल। शोक में बूड़ल प्रियव्रत आ मालिनी के सोझा एगो देवी प्रगट भइली आ उनके छुअले से संतान जिंदा भ गइल। उहे देवी, अपना के ब्रम्हा के मानस पुत्री बतवली आ अपना पूजा खाती कहली। इनही के पूजा छठ मइया के पूजा के रूप में सुरू भइल।
मनावे वाला लोग
छठ मूल रूप से हिंदू लोग के तिहुआर हवे। हालाँकि, कुछ मुसलमान औरत लोग के भी छठ मनावत देखल गइल बा।   मुसलमान औरतन द्वारा, कौनों बिसेस कष्ट के स्थिति में, हिंदू औरतन द्वारा सलाह दिहल जाए पर ई बरत करे के बात बतावल गइल बाटे आ एकरा के मुसलमान लो के संस्कृति पर हिंदू संस्कृति के परभाव के रूप में भी देखल जाला। दुसरा तरीका से देखल जाय त ई बिहारी लोग के खास तिहुआर के रूप में देखल जाला आ बिहार के लोग में ई तिहुआर धरम के सीमा से ऊपर उठ चुकल बा आ मुसलमान  आ सिख परिवार के लोग भी एह परब के मना रहल बा।
छठ मुख्य रूप से मेहरारू लोगन के बरत हवे, हालाँकि अब मरदाना लोग भी एह ब्रत के मनावे में पाछे नइखे रहि गइल।
मनावे के तरीका
मुख्य रूप से ई सुरुज के पूजा हवे, हालाँकि, एह में जेवना देवी के पूजा कइल जाला उनका के छठि मइया कहल जाला। एक साथ, सुरुज के अरघा दिहल आ छठी मइया के पूजा के तइयारी दिपावली के बादे से सुरू हो जाले। दिवाली कातिक के अमौसा के मनावल जाले, एकरे अगिला दिने गोधना कुटाला आ ओहू के अगिला दिने भाई दुइज मनावल जाले। एकरे बाद छठ के तइयारी हो जाला। दू दिन बाद चउथ के तिथि से कार्यक्रम के सुरुआत होला आ अंतिम अरघा सत्तिमी के दिहल जाला। एह चारो दिन के बिबरन नीचे दिहल जात बा:
खरना
अरवा-अरवइन के अगिला दिने, मने कि पंचिमी के, एक दिन दिन भर के बरत भुक्खल जाला। ई एक तरह से मुख्य बरत से पहिले के तइयारी होला आ एही से एकरा के खरना कहल जाला। खर कइल के अरथ होला तपावल भा शुद्ध कइल। एह दिन भर के बरत के बाद साँझ के बेरा रोटी के साथे खीर भा बखीर बनावल जाले जेकरा के खरना के परसाद कहल जाला। इहे परसाद खा के मुख्य बरत सुरू होला।
पहिला अरघ
खरना के बाद के रात, आ छठईं तिथी के पूरा दिन आ रात बरत के रात होले। एही छठ तिथी के साँझ बेर नदी, पोखरा के किनारे घाट पर जाइल जाला। घाट पर जा के पूजा के पहिले घरे परसाद बनावल जाला। छठ के परसाद में ठेकुआ बनावल जाला जे गोहूँ के आटा में मीठा डारि के अ घीव के मोएन दे के दूध में सानल जाला आ सुद्ध घीव में छानल जाला। उत्तरी बिहार में एकरा के खासतौर पर माटी के साफ चूल्हा पर बनावल जाला आ साफ लकड़ी के इस्तेमाल कइल जाला। बाकी परसाद में कम से कम तीन किसिम के फल रहे ला। फल सभ में सिंघाड़ा, गंजी, केला, अनन्नास, गागल नींबू, नरियर, आ मुरई वगैरह सामिल रहे ला।
घाट पर पहिले से घर के सवाँग लोग सफाई क के माटी के बेदी बनवले रहे ला लोग। घर से दउरा में सगरी परसाद सामग्री सजा के ले जाइल जाला जहाँ दिया-अगरबत्ती बार के परसाद के सूप में सजा के पूजा कइल जाला आ छठ मइया के गीत गावल जाला। एकरे बाद सुरुज के डूबे से पहिले मेहरारू लोग लगभग कर्हियाइ भर से ऊपर पानी में खड़ा हो के सुरुज भगवान के पूजा करे ला। कुछ जगह, जहाँ छठ मइया के साड़ी चढ़ावे के बिधान भी होला, पानी में पाँच गो ऊखि गाड़ल जालीं जिनहन के पतई आपसे में बान्हल रहे ला आ ओही में साड़ी के सजा के ओकरा पाछे से सुरुज के पूजा कइल जाला। पूजा के बाद सुरुज भगवान के अरघा दिहल जाला। अर्घ में पानी में कई तरह के सुगंधित सामग्री मिला के तामा भा पीतर के लोटा में ले के दुनों हाथ से टिकासन से ऊपर उठा के सुरुज के सोझा धार के रूप में गिरावल जाला जेवना से ओह धार से हो के सुरुज के रोशनी चढ़ावे वाला के देह पर परे।
पहिला अर्घा के बाद घाट से सगरी चीज बटोर के घरे आ जाला। कुछ लोग जे संतान खाती मनौती मनले रहे ला एह रात के अँगना में एक तरह के पूजा करे ला जेकरा कोसी भा कोसिया भरल कहल जाला। कोसिया माटी के एगो खास तरह के बर्तन होला जे कोहा के आकार के होला आ एकरा बरि पर दिया बनल रहे लें। एही में चढ़ावा के सामग्री भर के आ दिया सभ के बार के गीति गावल जाला।
दुसरा अरघ
छठ तिथी के अगिला दिने, सत्तिमी के भोरे में लोग घाट पर दोबारा चहुँप जाला आ ओही घाट आ बेदी पर फिर से सारा पूजा के सामग्री सजावल जाले। पानी में खड़ा हो के ब्रती लोग सुरुज उगे के इंतजारी करे ला आ उगत सुरुज के भोर के दुसरा अरघा दियाला। एकरे बाद घरे लवट के परसाद खा के बरत टूटे ला आ पारन कइल जाला।
क्षेत्र
बिहार छठ के पूजा के मूल अस्थान हवे आ मानल जाला कि हेइजे से ई बरत बाकी इलाकन में चहुँपल। बिहार के औरंगाबाद जिला में देव सूर्य मंदिर बा। मानल जाला कि एही जा से छठ के पूजा सुरू हो के बिहार आ बाद में आसपास के राज्य सभ में फइलल। बतावल जाला कि औरंगाबाद के ई जगह, देवकुंडा, महर्षी च्यवन के आश्रम रहल आ उनके पत्नी हेइजा छठ के बरत करें। इहाँ मौजूद वर्तमान सूर्य मंदिर महाराज भैरवेंद्र देव के जमाना (~1450 ईसवी) के मानल जाला। एकरे लग्गे कुछ दूरी पर सूर्यकुंड भी बा।
मूल रूप से बिहार, पूरबी उत्तर प्रदेश आ तराई के इलाका के ई तिहुआर इहाँ के लोग के साथ-साथ भारत के बाकी इलाका में भी पहुँचल बा आ पूर्वोत्तर भारत, बंगाल आ मध्य प्रदेश में भी मनावल जाला। भारत के राजधानी दिल्ली में छठ खाती सरकारी तौर पर इंतजाम कइल जाए लागल बा आ मुंबई में भी छठ के सार्वजनिक तौर पर आयोजन कइल जा चुकल बा। दिल्ली मुंबई नियर शहर जहाँ बिहार आ उत्तर प्रदेश के लोग के काफी संख्या बा इहाँ त छठ मनावले जालाम अब ई दक्खिन भारत के बंगलौर आ चेन्नई नियर शहर सभ में भी मनावल जाए लागल बा जहाँ यूपी बिहार के लोग के मौजूदगी बा।
संस्कृति
छठ पर्ब के बिहार आ पूर्वांचल के लोग के सांस्कृतिक पहिचान के रूप में देखल जाला। कारण की ई पर्ब इहाँ के लोग द्वारा मनावल जाए वाला एगो यूनिक तिहुआर बाटे आ ई तिहुआर इहँवे के लोग मनावे ला, चाहे अपना मूल इलाका में भा जहाँ दुसरी जगह इहाँ के लोग परवास क रहल बा।
शतरंज
शतरंज चाहे चेस (Chess) एक किसिम के बोर्ड गेम ह जे में एक साथ दुगो खेलाड़ी लोग खेल खेलेला। ई एक प्रकार के वर्गाकार बोर्ड, जे आमतौर पर लकड़ी के बनल होला, पर खेलल जाला, जेमें छोट-छोट 64गो खाना (8x8) बनल रहेला। दुनो खेलाड़ी सोलह-सोलह गो गोटी के साथ खेल शुरु करेलन। जे में गोटी रहेला: आठगो सिपाही, दुगो घोड़ा, दुगो ऊँट, दुगो हाथी, आ एगो राजा आ एगो मंत्री।
खेल के लक्ष्य होला कि कौनो एगो खेलाड़ी कौनो दुसरा प्रतिद्वन्दी खेलाड़ी के राजा के चेकमेट (मात) करे के कोशिश करे। चेकमेट एक प्रकार के धमकी ह ('चेक' चाहे 'शह') जौन प्रतिद्वन्दी खेलाड़ी के राजा के करल जाला जब प्रतिद्वन्दी खेलाड़ी के राजा मुकाबला कर सके के स्थिती में ना होखे। जब राजा फँस जाई त खेल खत्म हो जाई।
मैड्रिड
मैड्रिड  स्पेन के राजधानी आ सभसे ढेर आबादी वाला शहर हवे। शहर में लगभग 3.4 लाख बाटे। निवासी आ महानगरीय इलाका के आबादी लगभग 67 लाख बा। ई यूरोपियन यूनियन (EU) के दुसरा सभसे बड़ शहर हवे आ एकर मोनोसेंट्रिक महानगरीय इलाका यूरोपीय संघ के दुसरा सभसे बड़ शहर हवे।   नगरपालिका 604.3 km2 के भूगोलीय एरिया कवर करेला।
शतरंज
चेस एगो विश्व विख्यात खेल ह जौन कई बार प्रतियोगिता के तौर पर होखेला जे के शतरंज प्रतियोगिता कहल जाला। बहुते देश में लोग ई खेल के मजा लेवेला आ ई रुस देश के एगो महत्वपूर्ण राष्ट्रिय शौक ह
मैड्रिड
मैड्रिड आइबेरियाई प्रायदीप के बिचला भाग में मंज़ानारेस नदी पर पड़े ला। स्पेन (1561 से लगभग बिना रुकावट के) आ आसपास के स्वायत्त समुदाय मैड्रिड (1983 से) दुनों के राजधानी शहर, ई देस के राजनीतिक, आर्थिक आ सांस्कृतिक केंद्र भी बा। ई शहर नजदीकी समुंदर के किनारे के स्थान से लगभग 300 km ऊँच मैदान पर स्थित बा। मैड्रिड के जलवायु में गरम गर्मी आ ठंडा जाड़ा के बिसेसता होला।
शतरंज
नियम
चेस के नियम सभ के प्रकाशन फिडे (FIDE - Fédération Internationale des Échecs) करे ला। ई एह नियम सभ के हैंडबुक छापे ला। अन्य देस में कुछ मामूली अंतर वाला नियाम भी हो सके लें बाकी अंतर्राष्ट्रीय नियम इनहने के मानल जाला जे फिडे द्वारा छापल जालें। सभसे हाल में इनहन के 2018 में अपडेट कइल गइल।
मैड्रिड
मैड्रिड शहरी एग्लोमेरेशन के यूरोपीय संघ में दुसरा सभसे बड़ जीडीपी बा आ राजनीति, शिक्षा, मनोरंजन, पर्यावरण, मीडिया, फैशन, बिज्ञान, संस्कृति आ कला सभ में एकर परभाव सभ एकरे दुनिया के प्रमुख बैस्विक शहर के दर्जा देवे ला। आर्थिक उत्पादन, ऊँच जिनगी स्तर आ बजार के साइज के कारण मैड्रिड के प्रमुख बित्तीय केंद्र आ आइबेरियाई प्रायदीप आ दक्खिनी यूरोप के प्रमुख आर्थिक केंद्र मानल जाला। महानगरीय क्षेत्र में स्पेन के प्रमुख कंपनी जइसे कि टेलीफोनिका, आइबेरिया, बीबीवीए अउरी एफसीसी के मेजबानी बा।  ई देस में बैंकिंग के कामकाज के बड़हन हिस्सा के केंद्रित करे ला आ ई स्पेनिश भाषी शहर हवे जे सभसे ढेर वेबपेज पैदा करे ला।
मैड्रिड में यूनाइटेड नेशंस के बिस्व पर्यटन संगठन (UNWTO), आइबेरो-अमेरिकन महासचिवालय (SEGIB), आइबेरो-अमेरिकी राज्यन के संगठन (OEI), आ जनहित निगरानी बोर्ड (PIOB) के मुख्यालय बा। एकरे अलावा ई स्पेनिश भाषा के प्रमुख अंतर्राष्ट्रीय नियामक आ प्रमोटर लोग के मेजबानी करे ला: एसोसिएशन ऑफ स्पेनिश लैंग्वेज अकादमी सभ के स्थायी समिति, रॉयल स्पेनिश एकेडमी (RAE) के मुख्यालय, इंस्टीट्यूटो सरवांटेस आ फाउंडेशन ऑफ इमर्जिंग स्पेनिश (Fundéu RAE)। मैड्रिड में फितुर, आर्को, सिमो टीसीआई आ मैड्रिड फैशन वीक नियर मेला सभ के आयोजन होला। मैड्रिड में दुनिया के दू गो मशहूर फुटबॉल क्लब रियल मैड्रिड आ एटलेटिको मैड्रिड बाड़ें।
मैड्रिड में आधुनिक बुनियादी ढांचा बा जबकि ई अपना कई गो ऐतिहासिक मोहल्ला आ गली सभ के रूप आ एहसास के संरक्षित कइले बा। एकर स्थलचिह्न में प्लाजा मेयर, मैड्रिड के शाही महल; रॉयल थियेटर जेकर बहाल 1850 के ओपेरा हाउस बा; बुएन रेटिरो पार्क, जेकर स्थापना 1631 में भइल; 19वीं सदी के नेशनल लाइब्रेरी भवन (1712 में स्थापित) जेह में स्पेन के कुछ ऐतिहासिक अभिलेखागार बाड़ें; कई गो राष्ट्रीय संग्रहालय, आ कला के गोल्डन ट्रायंगल, जे पासेओ डेल प्राडो के किनारे स्थित बा आ तीन गो कला संग्रहालय सभ के सामिल कइल गइल बा: प्राडो संग्रहालय, रेना सोफिया संग्रहालय, आधुनिक कला के संग्रहालय, आ थिसेन-बोर्नेमिस्ज़ा संग्रहालय, जे… बाकी दू गो संग्रहालयन के होल्डिंग के बारे में बतावल गइल बा. सिबेलेस पैलेस आ फाउंटेन शहर के स्मारक प्रतीकन में से एगो बन गइल बा। मेयर पीपुल्स पार्टी के जोस लुइस मार्टिनेज-अल्मेडा बाड़ें।
नोट
<references group="n."/>
शतरंज
सेटअप
परंपरा अनुसार शतरंज के गोटी सभ, जिनहन के मोहरा कहल जाला, करिया आ सफेद सेट में बँटल होखे लें। हर सेट में 16 मोहरा होखे लें: एगो राजा, एक ठो वजीर, दू गो हाथी, दू गो ऊँट, दू गो घोड़ा, आ आठ गो प्यादा। इनहन के सुरुआती सजावट चित्र में आ डाइग्राम में देखावल गइल बा। जे खेलाड़ी जवना रंग के गोटी से खेले ला ओकरा के सफेद आ काला खेलाड़ी कहल जाला।
शतरंज जवना बोर्ड पर खेलल जाला ओह में कुल 64 खाना होखे लें। बेंड़ी-बेंड़ा आठ गो के रैंक कहल जाला आ इनहन के नंबरिंग 1 से 8 तक होखे ले (नीचे, मने की सफेद वाला की ओर से) आ खड़ा-खाड़ी आठ गो के फ़ाइल कहल जाला जिनहन के बाएँ से दाहिने (सफेद के हिसाबन) a से h ले नाँव दिहल जाला। ई 64 खाना अगल-बगल हल्का (सफेद) आ डार्क (करिया) रंग के होखे लें। बोर्ड के एह तरीका से रखल जाला कि खेलाड़ी के दहिने ओर सबसे निचला खाना सफेद रंग के पड़े। दुनों वजीर अपना-अपना रंग के खाना में रखल जालें, राजा वजीर के बगल में, एकरे बाद इनहन के दुनों ओर ऊँट, फिर दुनों ओर घोड़ा आ सभसे किनारे दुनों ओर हाथी रखालें। इनहन के साम्हने आठ गो प्यादा (सैनिक) रखल जालें। खेल के शुरुआत सफेद खेलाड़ी करे ला।
मोहरा आ चाल
सगरी मोहरा सभ के अलग-अलग किसिम के चाल होला। डाइग्राम में एकरा के देखावल गइल बा, मोहरा ओह जगह पर चल सके ला जहाँ जहाँ बिंदी लगा के देखावल गइल बाटे अगर बीचा में कौनों दूसर गोटी ना होखे; हालाँकि, घोड़ा कूद के चले ला आ बीचा में कौनों दूसर मोहरा होखे तबो घोड़ा बिंदी वाली जगह पर चल सके ला।
किलेबंदी
खेल में एक बेर, राजा एगो इस्पेशल चाल चल सके ला जेकरा के किलेबंदी भा कैसलिंग के नाँव से जानल जाला। एह चाल में राजा अपना रैंक में, अपने ठीक बगल वाला खाना के फलांग के अगिला खाना में चल जाला आ जवना खाना के ऊ फलांगे ला ओह खाना में ओह साइड वाला हाथी आ के रखा जाला।
कैसलिंग नीचे दिहल गइल शर्त के मोताबिक होला:
कई बेर ई मान लिहल जाला की राजा पर पहिले चेक ना पड़ल होखे के चाहीं। हालाँकि अइसन ना बा चेक पड़ल होखे आ राजा के चलले बिना कौनों दूसर तरीका से चेक बचा लिहल गइल होखे तब्बो कैसलिंग कइल जा सके ला।
अँपासाँ
जब प्यादा आपन दू घर वाली चाल चले आ बिरोधी प्यादा ओकरे पहुँचे वाली जगह के ठीक बगल में मौजूद होखे, बिरोधी प्यादा दू घर चले वाला प्यादा के मार सके ला आ ओह खाना में जा के रखा जाला जहाँ ऊ तब रखाइत जब प्यादा आपन दू घर के चाल चले के बजाय एक घर चलल रहित तब पहुँचत। एह नियम के मकसद ई हवे कि प्यादा दू घर चल के बिरोधी के प्यादा के वार से आपन बचाव न करे। ई चाल फ्रांसीसी खोज हवे एही से एकर नाँव फ्रेंच भाषा में अँपासाँ (en passant) हवे जेकर मतलब हवे गुजरत समय ("in passing")। ई चाल के शर्त हवे की प्यादा के दू घर चले के बाद ठीक अगिली चाल में ई चाल चलल जा सके ला, अगर कौनों दूसर चाल चल दिहल गइल तब फिर ओह दू घर चले वाला प्यादा के एह तरीका से ना मारल जा सके ला। उदाहरण खाती डाइग्राम देखल जा सके ला, एनीमेशन में देखावल बा की करिया प्यादा दू घर चल रहल बा g7 से g5 आ सफेद प्यादा जे f5 खाना में बा ओकरा के अँपासाँ के चाल से मार के g6 पर पहुँच जा रहल बा (बाकी ई सफेद के ठीक अगिली चाल होखे)।
परमोशन
जब प्यादा आठवाँ रैंक पर पहुँच जाला, मने कि अब ओकरा के चले के अउरी जगह ना रह जाला काहें की ऊ सीधा चले ला, ओकर परमोशन हो जाला आ ओकरे जगह पर खेलाड़ी के चुनाव अनुसार वजीर, हाथी, ऊँट भा घोड़ा में से कवनों एगो गोटी रखा जाले। एकरा के गोटी जिंदा कइल भी कहल जाला। चूँकि, खेलाड़ी के पसंद एह दसा में वजीर (अंग्रेजी में रानी) के जिंदा करावे के ज्यादा होखे ले, एकरा के क्वीनींग भी कहल जाला। एह में इहो कौनों प्रतिबन्ध ना होला कि पहिले से बोर्ड पर कवन कवन गोटी बा (मतलब कि दू या दू से बेसी वजीर भी हो सके लें)।
शह
जब राजा पर बिरोधी खेलाड़ी के एक ठो भा दू ठो गोटी के वार पड़ रहल होखे, एकरा के शह भा चेक कहल जाला। चेक पड़े के दसा में खाली उहे चाल उचित मानल जाला जेकरे चलते राजा पर से चेक हट जाय आ राजा बच जाय। चेक से बचाव के तीन गो तरीका हो सके ला: चेक जवना गोटी से पड़ रहल होखे ओकरा के मार दिहल जाय; बीचा में आपन कौनों दूसर गोटी खड़ा क दिहल जाय (ई घोड़ा से पड़े वाला चेक में ना काम करे ला), या फिर राजा के अइसन खाना में चलल जाय जहाँ चेक न पड़ रहल होखे। चेक के दसा में कैसलिंग ना कइल जा सके ला।
खेल के मकसद बिरोधी खेलाड़ी के मात दिहल (चेकमेट) होला, मने की अइसन दसा जबकी चेक से बचाव के कवनों गुंजाइश बिरोधी के लगे न बचे। अइसन चाल कबो बैध ना मानल जाले जवना के चले से आपन खुदे के राजा पर चेक पड़े लागे।
आमतौर पर चेक देवे के बाद लोग "चेक" (या "शह") बोल के बतावे ला, हालाँकि नियम के मोताबिक अइसन कइल कवनों जरूरी ना होला। टूर्नामेंट में आमतौर पर ई काम ना कइल जाला।
जीत
शतरंज के खेल में नीचे दिहल तरीका सभ से जीत हो सके ला:
ड्रा
शतरंज के खेल बिना हार-जीत के ड्रा हो सके ला:
इतिहास
ढ़ेरे इतिहासकार लोगन बानी जे के कहनाम बा कि शतरंज सबसे पहिले उत्तर भारत में छठईं ईस्वी में गुप्त साम्राज्य के वक्त खेलल जात रहल। पहिले के शतरंज के ई खेल के "चतुरंगा" नांव से जानल जात रहल, जौन मलेटरी शब्द के संस्कृत ह। गुप्तकाल के शतरंज के गोटी ऊ काल के मिलेट्री में बँटल रहल जौन पैदल सेना रहे, जे में रहल घुड़सवार फौज, हाथी, आ रथ। धीर-धीरे ई गोटी सब हो गइल सिपाही, घोड़ा, हाथी, आ ऊँट। अंग्रेजी में चेस (chess) आ चेक (check) दुनो शब्द फारसी शब्द शाह से आइल जेकर मतलब होला राजा।
एस्सेल वर्ल्ड
एस्सेल वर्ल्ड (EsselWorld) गोरई, मुंबई में स्थित एगो मनोरंजन पार्क ह जवन की 1989 में स्थापित कइल गइल रहे। पार्क क मालिकाना हक पैन इंडिया प्राइवेट लिमिटेड की लगे बा। एस्सेल वर्ल्ड एकरी हिस्सा वाटर किंगडम की साथ 64 एकड़ जमीन में फैलल बा। एक साथे इन्हन के सबसे बड़का मनोरंजन पार्क में से एगो गिनल जाला हर साल एइजा 1.8 मिलियन विजिटर आवे न स जेमें करीब 300,000 छात्र हो न स।
देश
देश अर्थात राष्ट्र भूगोलीय आ राजनैतिक रूप से एगो अलग पहचान वाला क्षेत्र होखेला। एगो देश पूर्ण रूप से स्वतंत्र हो सकेला या फिर एगो कौनो देश द्वारा अधिकृत या अर्ध स्वतंत्र भी हो सकत बा।
एस्सेल वर्ल्ड
झुला और रोलर कोस्टर राइड जैसन पारम्परिक आनंद की साधन वाला पार्क की अलावा एस्सेल वर्ल्ड में मुम्बई क पहिला आइस स्केटिंग रिंक भी बा जवन की 3400 स्क्वेयर फिट में फैलल बा। इ पार्क ए रिंक क तापमान हमेशा 4 डिग्री बनवले रहेला।
एइजा क डांस फ्लोर विजिटर्स खातिर एगो अतरिक्त खासियत बन जाला जहाँ पार्टी क आयोजन हो सकेला। एमें अलग अलग रंग क लाईट, तेज संगीत और काँच क डांस फ्लोर आनंद प्रदान करेला। आपन अंतर्राष्ट्रीय स्तर क महत्व बनावल रखले की खातिर एइजा की डांस हॉल में बॉलीवुड और पश्चिमी संगीत क फ्यूज़न बजावल जाला।
2010 में, एस्सेल वर्ल्ड “मॉन्स्टर्स इन द मिस्ट्स” नांव से एगो भुतिया अनुभव देवे वाला सवारी शुरू कइलस जेकर उद्घाटन और शुभारंभ लोकप्रिय मेजबान, अभिनेता और रियलिटी टीवी श्रृंखला "रोडीज" की पहिला विजेता, रणविजय और एस्सेल वर्ल्ड की सीईओ शिरीष देशपांडे द्वारा कइल गइल। एके भारत की सबसे डरावना राइड की नांव से जानल गइल।
इ राइड 6000 स्क्वेयर फिट इनडोर अँधेरा में बनल राइड ह, जवने में ट्रैक कार प्रणाली लागल बा। इ एगो धुंध से भरल अँधेर खोह में कुल 4 मिनट खातिर चलेला जेकरी बीच में कई तरह क रोमांचक अनुभव मिलेला। ए राइड की दौरान 20 से अधिका अलग अलग दृश्य देखे के मिलेला जवन की एनीमेशन और बेहतरीन ऑडियो से सुसज्जित कइल गइल बा। इ राइड अमरीका क प्रसिद्ध “द अट्रैक्शन फेक्ट्री” द्वारा डिज़ाइन कइल गइल बा।
उत्तर सिक्किम जिला
उत्तर सिक्किम जिला भारत के सिक्किम राज्य में एगो जिला बाटे। एकर मुख्यालय मंगन शहर बाटे। एकर कुल रकबा 4226 वर्ग कि॰मी॰ बाटे।
जनसंख्या
साल 2011 के जनगणना के हिसाब से उत्तर सिक्किम जिला के कुल जनसंख्या 43354 बाटे आ जनसंख्या घनत्व 10 बाटे।
एलीट मॉडल मैनेजमेंट
एलीट मॉडल मैनेजमेंट (Elite Model Management) फ्रांस के पेरिस से 1972 में सुरू भइल एक ठो मॉडलिंग कंपनी बाटे। वर्तमान में ई दुनिया के कई जगह पर अपन ब्रांच चला रहल बाटे।
दक्षिण सिक्किम जिला
दक्षिण सिक्किम जिला भारत के सिक्किम राज्य में एगो जिला बाटे। एकर मुख्यालय नामची शहर बाटे। एकर कुल रकबा 750 वर्ग कि॰मी॰ बाटे।
जनसंख्या
साल 2011 के जनगणना के हिसाब से दक्षिण सिक्किम जिला के कुल जनसंख्या 146742 बाटे आ जनसंख्या घनत्व 196 बाटे।
विनय पाठक
विनय पाठक (जनम 27 जुलाई 1968) एगो भारतीय फिलिम एक्टर बाने। पाठक भारत के बिहार राज्य से आवे लें आ मुख्य रूप से हिंदी सिनेमा में अपना काम खातिर जानल जालें। कई फिलिम में ई लीड रोल में भी बाड़ें जबकि कई सारा फिलिम में इनके सहायक भूमिका रहल बा आ इनके लीक से हट के आ कॉमेडी फिलिम सभ खाती बिसेस रूप से जानल जाला।
जिनगी
विनय पाठक के जनम बिहार राज्य के भोजपुर जिला में भइल। इनके पढ़ाई राँची शहर में भइल जे अब झारखंड राज्य में बा। ग्रेजुएशन के पढ़ाई ई इलाहाबाद विश्वविद्यालय से कइलें।
कैरियर
पाठक के एक्टिंग कैरियर के शुरूआत 1997 में टीवी शो में एक्टिंग से शुरू भइल आ इनके पहिली फिलिम 1998 में बोंबे ब्वायज रहे।
वेंस्डे (टीवी सीरीज)
वेंस्डे एगो अमेरिकी कमिंग-ऑफ-एज अलौकिक कॉमेडी हॉरर स्ट्रीमिंग टेलीविजन सीरीज हवे जे चार्ल्स एडम्स के किरदार वेंस्डे एडम्स पर आधारित बा। अल्फ्रेड गफ आ माइल्स मिलर द्वारा बनावल गइल एह में जेना ओर्टेगा टाइटिल किरदार के रूप में मुख्य भूमिका में बाड़ी, ग्वेंडोलिन क्रिस्टी, रिकी लिंडहोम, जेमी मैकशेन, हंटर दूहान, पर्सी हाइन्स व्हाइट, एम्मा मायर्स, जॉय संडे, जॉर्जी फार्मर, नाओमी जे ओगावा, क्रिस्टीना रिची के साथ, आ मूसा मोस्तफा सहायक भूमिका में नजर अइले. आठ में से चार गो एपिसोड के निर्देशन टिम बर्टन कइले बाड़ें, जे कार्यकारी निर्माता के रूप में भी काम करे लें। ई वेंस्डे एडम्स के इर्द-गिर्द घूमेला, जे अपना नयका स्कूल में एगो राक्षस रहस्य के सुलझावे के कोशिश करेले।
बर्टन से पहिले 1991 के फिलिम के निर्देशन खातिर संपर्क कइल गइल रहे आ ऊ एगो रद्द स्टॉप-मोशन एनिमेटेड द एडम्स फैमिली फिलिम से जुड़ल रहलें। अक्टूबर 2020 में, इनके एगो टेलीविजन सीरीज के हेलिंग करे के खबर आइल, जेकरा के बाद में नेटफ्लिक्स द्वारा सीरीज के ऑर्डर दिहल गइल। ओर्टेगा के कुछ हिस्सा एह किरदार के लैटिना बिरासत के प्रतिनिधित्व करे खातिर चुनल गइल। रिची, जे 1991 के फिलिम आ एकरे 1993 के सीक्वल में टाइटिल किरदार निभवले रहलें, बर्टन द्वारा एह सीरीज में सहायक भूमिका में शामिल होखे के कहल गइल। फिल्मांकन रोमानिया में सितंबर 2021 से मार्च 2022 के बीच भइल।
सलमान रुश्दी
सर अहमद सलमान रुश्दी (जनम 19 जून 1947) भारतीय मूल के ब्रिटिश लेखक बाड़ें। इनके दूसरा उपन्यास मिडनाईट चिल्ड्रेन (1981) के 1981 में बुकर पुरस्कार मिलल आ एह पुरस्कार के बिजेता उपन्यासन में सभसे बेहतरीन होखे के उपलब्धी भी गिनावल गइल। इनके लिखल जादातर उपन्यास भारतीय उपमहादीप के परिवेश में कहानी वाला होखे लें। इनका उपन्यासन में जादुई यथार्थवाद आ इतिहासी गल्प के मिलजुल रूप होला। पच्छिमी आ पूरबी संभ्यता के बीचा में कनेक्शन, डिजरप्शन वगैरह इनके कथा के बिसय होला।
इनके चउथा उपन्यास सैटनिक वर्सेस (1988) बहुत बिबाद में आइल आ एकरा बिरोध में कई देसन के मुसलमान लोग प्रदर्शन कइल। मौत के धमकी दिहल गइल आ ईरान के सुप्रीम नेता अयातुल्लाह रूहएल्लाह खोमैनी द्वारा इनके मौत के फ़तवा जारी कइल गइल। ब्रिटिश सरकार इनका के सुरक्षा में रखलस।
साल 2000 के बाद से ई यूनाइटेड स्टेट्स में रह रहल बाड़ें।
गौरइया
गौरइया (अंग्रेजी: House sparrow, बैज्ञानिक नाँव: Passer domesticus) चिरइन के पासरिडाइ के सभसे प्रमुख चिरई हवे आ दुनिया के ज्यादातर हिस्सा में पावल जाले। छोटी मुकी ई चिरई आमतौर पर 16 cm लमहर आ 24–39.5 g वजन वाली होले। मादा गौरइया आ बच्चा सभ के रंग पियाराहूँ भूअर आ सलेटी रंग के होला, जबकि नर गौरइया के देह पर ढेर चटकार करिया, सफेद आ भूअर चीन्हा होला आ कंठ में करिया चकत्ता होला। चिरई सभ के जाति पासर में कुल 25 प्रजाति आवे लीं जिनहन में से इहो हवे आ ई यूरोप के ज्यादातर हिस्सा, भूमध्यसागरीय इलाका आ एशिया के अधिकांश इलाका सभ के मूल निवासी हवे। जान के भा अनजाने में, ई कई अउरी इलाका सभ में चहुँपावल गइल बा जिनहन में ऑस्ट्रेलिया के कुछ हिस्सा, अफिरका आ दुनो अमेरिका सामिल बाने; एह तरीका से ई दुनिया में सभसे ढेर क्षेत्र-बिस्तार वाली चिरई हवे।
मनुष्य के निवास स्थान से गौरइया के गहिरा जुड़ाव बा आ शहरी आ देहाती दुनो इलाका में ई पावल जाले। भले ई बहुत बिबिधता वाला अलग-अलग क्षेत्र सभ में पावल जात होखे, आमतौर पर अइसन घन जंगल, घास के मैदान आ रेगिस्तान सभ से दूरे रहे ले जहाँ कि मानव बस्ती न होखे। एकर मुख्य भोजन अनाज आ खर-कतवार सभ के बीया हवे हालाँकि, मोका मिले पर ई छोट किरौना आ अउरी कई तरह के चीज भी खा लेले। एकर शिकार करे वाला जीव सभ में बिलारि, बाज (हॉक), उरुआ आन कुछ मैमल सभ बाने।
गौरइया ढेर संख्या, हर जगह मिले के कारण आ मनुष्य के आबादी के साथे जुड़ाव के कारण एह चिरई के सांस्कृतिक महत्व बाटे। कहीं ई खेत खाए वाली चिरई के रूप में देखल जाले, कहीं पालतू के रूप में भी रखल जाले; कहीं एकरा के मार के खाइल जाला आ सेक्सुअल पावर आ कामुकता के साथे एकर संबंध बतावल जाला; कहीं ई बहुत आम चीज के चीन्हा मानल जाले आ कहीं अश्लील चीज (वलगर) के रूप में देखल जाले। भले ई बहुतायत में पावल जाले, कुछ इलाका सभ में एकर संख्या घटल बा। आइयूसीएन के लाल सूची में एकरा के एकदम कम चिंताजनक श्रेणी में रखल गइल बा।
वेब सर्च इंजन
वेब सर्च इंजन भा सर्च इंजन (Search engine) एगो अइसन सॉफ्टवेयर होला जे खास एह खाती डिजाइन कइल गइल होला कि वल्ड वाइड वेब से जानकारी खोज सके। अइसन खोज के रिजल्ट सभ के एक क्रम में प्रयोगकर्ता के सोझा रखे ला आ एह परिणाम सभ में वेब सामग्री, इमेज, बीडियो वगैरह नियर कई किसिम के चीज के हो सके ला। जहाँ वेब डाइरेक्टरी सभ मैनुअली आदमी द्वारा बनावल आ मेंटेन कइल जालीं, सर्च इंजन सभ एल्गोरिदम के इस्तेमाल से वेब क्राउलर के द्वारा ऑटोमेटिक तरीका से रियल-टाइम में जानकारी इकट्ठा क के ओकरा सूची बनावे लें। अइसन सामग्री जे वल्ड वाइड वेब पर होखे लेकिन सर्च इंजन के इंडेक्सिंग (सूची बनावे) के पहुँच से बहरें होखे ओकरा के डीप वेब के हिस्सा कहल जाला।
पंकज त्रिपाठी
पंकज त्रिपाठी (जनम 5 सितंबर 1976) एगो भारतीय फिलिम एक्टर बाने। त्रिपाठी मुख्य रूप से हिंदी फिलिम सभ में देखलाई पड़े लें आ कई गो टीवी सीरियल आ शो सभ में भी काम कऽ चुकल बाड़ें। पंकज त्रिपाठी के कैरियर के सुरुआत साल 2004 में भइल बाकी इनके ब्रेकथ्रू मिलल 2012 में जब गैंग्स ऑफ वासेपुर रिलीज भइल। एकरे बाद आइल फिलिम सभ में फुकरे, मसान, निल बटे सन्नाटा, बरेली की बर्फ़ी, न्यूटन, फुकरे रिटर्न्स, आ स्त्री गिनावल जा सके लीं। न्यूटन में इनके काम के खातिर नेशनल फिलिम अवार्ड में इस्पेशल मेंशन के तहत इनके सम्मानित कइल गइल।
शुरुआती जिनगी
त्रिपाठी क जनम 28 सितंबर 1976 के भारतीय राज्य बिहार के गोपालगंज जिला के बेलसँड़ गाँव (बरौली ब्लॉक) में एगो हिंदू ब्राह्मण परिवार में पंडित बनारस तिवारी आ हेमवंती तिवारी के चार गो संतानन में सभसे छोट बेटा के रूप में भइल। इनके बाबूजी खेतीबारी आ पुरोहिताई करे लें। त्रिपाठी अपना बाबूजी के साथै खेती के काम करें जबले ऊ कक्षा 11 में पढ़ें। तिहुआर के सीजन में त्रिपाठी अपना गाँव में होखे वाला नाटक में लड़की के रोल करें आ एकरा खातिर उनके तारीफी मिलल आ एही से उनके एक्टिंग में कैरियर बनावे के प्रेरणा मिलल। हाई इस्कूल के बाद त्रिपाठी पटना चल अइलें आ इंस्टिट्यूट ऑफ़ होटल मैनेजमेंट, हाजीपुर में पढ़लें। एहिजे ऊ थियेटर करें आ कॉलेज राजनीति में हिस्सा लिहलें। एक्टिंग में फेल हो जाए के डर के चलते ऊ कुछ दिन के पटना के मौर्य होटल में शेफ के रूप में काम कइलें जहाँ मनोज बाजपेई इनका के मिललें। त्रिपाठी बाद में बतावेलें कि शेफ के काम करत समय ऊ बाजपेई के चप्पल चोरा लिहले रहलें आ ओकरा के एगो यादगार के रूप में रखल चाहत रहलें। करीबन सात साल पटना में रहे के बाद त्रिपाठी दिल्ली अइलें जहाँ नेशनल स्कूल ऑफ़ ड्रामा में दाखिला लिहलें आ एहिजे से 2004 में ग्रेजुएट बनलें।
कैरियर
नेशनल स्कूल ऑफ़ ड्रामा से गेजुएशन करे के बाद त्रिपाठी मुंबई आ गइलें आ पहिले टाटा टी के बिग्यापन में नेता के रोल कइलें ओकरा बाद रन में एगो छोटहन रोल कइलें। 2008 में ई बाहुबली टीवी सीरिज में एक्टिंग कइलें आ बाद में सोनी टीवी के पावडर में काम कइलें। 2012 में इनका के बढ़ियां ब्रेकथ्रू मिलल गैंग्स ऑफ़ वासेपुर में जेह में ई सुल्तान के किरदार कइलें। एह फिलिम खातिर इनकर ऑडिशन लगभग आठ घंटा चलल। शुरूआती कैरियर में इनके निगेटिव रोल मिललें आ ई गैंगस्टर कैरेक्टर सभ कइलें। बाद में इनके बिबिध किसिम के रोल मिले लगलें आ इनहन खातिर पहिचान मिलल। लीड कैरेक्टर (मुख्य भूमिका) वाला इनकर पहिली फिलिम 2017 में गुड़गांव रहल। 2017 में इनके फिलिम न्यूटन भारत के ओर से एकेडमी अवार्ड में बेस्ट फॉरेन फिलिम कटेगरी में नामिनेशन वाली फिलिम रहल।
पंकज त्रिपाठी तमिल सिनेमा में आपन पदार्पण काला फिलिम से कइलें जे 7 जून 2018 के रिलीज भइल। त्रिपाठी 2018 के वेब सीरीज मिर्जापुर आ मिर्जापुर सीजन 2 में प्रमुख भूमिका में नजर आइलें जे अमेजन प्राइम पर उपलब्ध बाटे आ 2019 में आइल सेक्रेड गेम्स सीरीज में लउकलें जे नेट्फ्लिक्स पर बा।
निजी जिनगी
1993 में एगो बियाह में पंकज के मुलाक़ात मृदुला से भइल आ पहिलिये नजर में इनका के परेम भ गइल। बाकी इनहन लोगन के परिवार वाला लोगन के मनावे के पड़ल आ 15 जनवरी 2004 के इनहन लोगन के बियाह भइल। एकरा बाद ई लोग मुंबई आ गइल आ 2006 में इनहन लोगन के एगो बेटी भइल जेकर नाँव आशा त्रिपाठी रखाइल।
टेम्पल
हिंदू, जैन आ बौद्ध धर्म के मंदिर भा अन्य धरमन के पूजा के अस्थान वगैरह सभ के अंग्रेजी में सड़मेंड़ रूप से टेम्पल कहल जाला। पुरान प्राचीन धर्म आ सभ्यता सभ के धार्मिक भवन सभ के भी टेम्पले कहल जाला, जइसे कि प्राचीन मिस्र के मंदिर वगैरह। आमतौर पर मंदिर भा टेम्पल में कौनो देव-देवता के बास मानल जाला (भले ओह में मूर्ती होखे न होखे) आ ई एगो अइसन जगह होला जहाँ देव-देवता भा ईश्वर से प्रार्थना कइल जा सके, या बलि चढ़ावल या अन्य कौनों (अपना धरम अनुसार) धार्मिक अनुष्ठान, पूजा-पाठ कइल जा सके।
टेम्पल शब्द अंग्रेजी में प्राचीन रोम के टेम्पलम शब्द से आइल हवे, जेकर अर्थ होखे पुजारी द्वारा घोषित दायरा भा परिसर जे देवता के स्थान मानल जाय। रोमन काल में असल मंदिर बनावे से पहिले ओकर जवन खाका बनावल जाय ओही अरथ में अंग्रेजी के टेम्पलेट शब्द भी उपजल हवे।
डोडा जिला
डोडा जिला भारत के जम्मू अउरी काश्मीर राज्य में एगो जिला बाटे। एकर मुख्यालय डोडा शहर बाटे। एकर कुल रकबा 11691 वर्ग कि॰मी॰ बाटे।
जनसंख्या
साल 2011 के जनगणना के हिसाब से डोडा जिला के कुल जनसंख्या 409576 बाटे आ जनसंख्या घनत्व 79 बाटे।
शुजात ख़ान
शुजात हुसैन ख़ान (19 मई 1960) एगो भारतीय सितार बजवइया आ गायक बाड़ें। ई इमदादख़ानी घराना के संगीतकार हवें आ गायकी अंग के सितार बजावे लें जेह में सितार के माध्यम से मानवीय आवाज आ गायकी के उतारे के कोसिस होला। साथे-साथ ई ख़ुद गायनो करे लें।
इनका कई गो एल्बम रिकार्ड हो चुकल बाड़ें। एक बेर इनका के ग्रेमी अवार्ड खाती भी नामांकित कइल जा चुकल बा जेह में ई ईरानी संगीतकार के साथे संजुक्त रूप से नामांकित रहलें।
वर्चुअल प्राइवेट नेटवर्क
वर्चुअल प्राइवेट नेटवर्क (वीपीएन), प्राइवेट नेटवर्क के बिस्तार करे ला आ एकरा के पब्लिक नेटवर्क ले पहुँचे जोग बनावे ला। प्रयोगकर्ता लोग के एह तरीका के नेटवर्क से ई फायदा होला कि ऊ लोग पब्लिक नेटवर्क के इस्तेमाल करत समय भी बेल्कुल ओही तरे डेटा भेज आ रिसीभ क सके ला मनो कि उनहन लोग के डिवाइस (यंत्र/उपकरण) सभ प्राइवेट नेटवर्क पर जुड़ल होखें।
अनुपमा (धारावाहिक)
अनुपमा एगो भारतीय हिंदी भाषा के टेलीविजन ड्रामा सीरीज हवे जेकर प्रीमियर 13 जुलाई 2020 के स्टार प्लस पर भइल आ डिजिटल रूप से डिज्नी+ हॉटस्टार पर स्ट्रीम भइल। निर्देशक के कुट प्रोडक्शन के बैनर तले राजन शाही आ दीपा शाही के बनावल एह फिल्म में रूपाली गांगुली, गौरव खन्ना आ सुधांशु पांडे मुख्य भूमिका में बाड़े. ई स्टार जलशा के बंगाली सीरीज श्रीमोयी पर ढीला आधारित बा.
ट्रिनिडाड आ टोबैगो
ट्रिनिडाड आ टोबैगो दक्खिन अमेरिका महादीप में एक ठो देस बाटे। एकर आधिकारिक नाँव रिपब्लिक ऑफ ट्रिनिडाड एंड टोबैगो बा आ ई मुख्य जमीन से थोड़ी सा दूरी पर दू गो दीप के रूप में बाटे। ई वेनेजुएला से मात्र 11 किलोमीटर दूर समुंद्र में बा।